15 Sa bofelo se se ka re thusang gore re kgone go itshoka le go nna re tsamaisana le phuthego ya ga Jehofa, ke go dira gore matshelo a rona a nne a ntse a dumalana le molaetsa wa rona ka go ‘tlhomamisa se se amogelesegang mo Moreneng.’ (Baef. 5:10, 11) Re nna re lwantshana le ditlhotlheletso tse di sa siamang mo matshelong a rona ka ntlha ya bosaitekanelang jwa rona le lefatshe la ga Satane le le boikepo. Bangwe ba lona bakaulengwe le bokgaitsadi ba rona ba ba rategang lo tshwanelwa ke go lwa letsatsi le letsatsi gore lo nne lo na le kamano e e molemo le Jehofa. Seno se dira gore Jehofa a lo rate fela thata. Lo se ka lwa itlhoboga! Go tshela tumalanong le boikaelelo jwa ga Jehofa go tla dira gore re kgotsofale le go tlhomamisa gore kobamelo ya rona ga e nne ya lefela.—1 Bakor. 9:24-27.